**Ministru kabineta noteikumu “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Augstskolu likuma 76.1 pants un Publiskas personas mantas atsavināšanas likuma (turpmāk – Atsavināšanas likums) 4.panta pirmā divi prim daļa.Publiskas personas mantas atsavināšanas likuma 42.panta trešā daļa, kas stāsies spēkā 2018.gada 1.aprīlī (saistībā ar Saeimā 2017.gada 12.oktobrī pieņemto Sociālā uzņēmuma likumu, lai publiskas personas kustamās mantas nodošanas regulējumu attiecinātu uz sociālajiem uzņēmumiem). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1.** 2016.gada 15.jūlijā stājās spēkā grozījumi Augstskolu likumā un grozījumi Atsavināšanas likumā, precizējot kārtību kādā var tikt veikta valsts augstskolai, kas ir atvasināta publiska persona, bez atlīdzības nodotā valsts nekustamā īpašuma atsavināšana un atsavināšanas rezultātā iegūto līdzekļu novirzīšana attiecīgajai augstskolai noteikta mērķa un nekustamā īpašuma un ar to saistītās infrastruktūras attīstībai. Atsavināšanas likumā ir paredzēts, ka šāda nekustamā īpašuma atsavināšanu var ierosināt, ja Augstskolu likumā noteiktajā kārtībā apstiprinātajā attiecīgās augstskolas nekustamā īpašuma attīstības plānā ir paredzēta tā atsavināšana, un publiskas personas vai tās iestāžu vajadzību pēc šī nekustamā īpašuma noskaidro Augstskolu likumā noteiktajā kārtībā, proti, attiecīgās augstskolas nekustamā īpašuma attīstības plāna izstrādes ietvaros.Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” (turpmāk – MKN 109) noteiktā vispārīgā kārtība paredz, ka citas valsts iestādes, valsts kapitālsabiedrības vai atvasinātas publiskas personas vai to iestādes vajadzība pēc atsavināšanai virzāmā valsts nekustamā īpašuma tiek noskaidrota, izsludinot Valsts sekretāru sanāksmē Ministru kabineta rīkojuma projektu par attiecīgā valsts nekustamā īpašuma atsavināšanu. Kā izņēmums ir gadījumi, kad valsts akciju sabiedrība “Valsts nekustamie īpašumi” pieņem lēmumu par valstij piederoša apbūvēta zemesgabala nodošanu atsavināšanai.Projekts (2.punkts) paredz noteikt, ka noteikumi neattiecas uz kārtību, kādā noskaidro publiskas personas vai tās iestāžu vajadzību pēc valsts augstskolai, kas ir atvasināta publiska persona, nodotā nekustamā īpašuma, ko tai bez atlīdzības nodevusi valsts, kā arī uz atsavināšanas izdevumu apmēru gadījumā, kad tiek atsavināts valsts augstskolas, kas ir atvasināta publiska persona, nekustamais īpašums, kuru tai bez atlīdzības nodevusi valsts. Minētā kārtība attiecībā uz valsts augstskolām, kas ir atvasinātas publiskas personas, tiks noteikta Izglītības un zinātnes ministrijas izstrādātajā Ministru kabineta noteikumu “Valsts augstskolu nekustamā īpašuma attīstības plāna sagatavošanas noteikumi” projektā, kas izsludināts 2016.gada 15.septembra Valsts sekretāru sanāksmē (VSS-873).Ar minēto noteikumu projektu tiks:1) noteikta vienota augstskolu nekustamā īpašuma attīstības plāna izstrādāšanas, apstiprināšanas, aktualizēšanas un spēka zaudēšanas kārtība;2) noteikta kārtība, kādā augstskola noskaidro publiskas personas vai tās iestāžu (turpmāk – ieinteresētā valsts iestāde) vajadzību pēc nekustamā īpašuma attīstības plānā iekļautā atsavināšanai paredzētā nekustamā īpašuma, ko augstskolai bez atlīdzības nodevusi valsts;3) noteikta kārtība, kādā atsavina augstskolas nekustamo īpašumu, ko tai bez atlīdzības nodevusi valsts;4) atsavināšanas izdevumu apmēru augstskolas nekustamā īpašuma, ko tai bez atlīdzības nodevusi valsts, atsavināšanas gadījumā.Šāds regulējums nepieciešams gadījumiem, kad Ministru kabinets ir apstiprinājis valsts augstskolas, kas ir atvasināta publiska persona, nekustamā īpašuma attīstības plānā noteikto rīcību ar nekustamo īpašumu, ko tai bez atlīdzības nodevusi valsts, jo šādā gadījumā valsts iestāžu, valsts kapitālsabiedrību vai citu atvasinātu publisku personu vai to iestāžu vajadzība pēc attiecīgā nekustamā īpašuma tiek noskaidrota, izsludinot Valsts sekretāru sanāksmē attiecīgās valsts augstskolas nekustamā īpašuma attīstības plānu, Ministru kabineta sēdes protokollēmumu un attiecīgu rīkojuma projektu, kas apstiprina noteikto rīcību ar nekustamajiem īpašumiem, ko attiecīgajai augstskolai bez atlīdzības nodevusi valsts (paredz 2016.gada 15.septembra Valsts sekretāru sanāksmē izsludinātais Izglītības un zinātnes ministrijas izstrādātais Ministru kabineta noteikumu “Valsts augstskolu nekustamā īpašuma attīstības plāna sagatavošanas noteikumi” projekts, VSS-873).Pirms plāna iesniegšanas izskatīšanai Ministru kabinetā, augstskola minētajā noteikumu projektā noteiktajā kārtībā noskaidro publiskas personas vai tās iestāžu vajadzību pēc plānā iekļautā atsavināšanai paredzētā nekustamā īpašuma, ko augstskolai bez atlīdzības nodevusi valsts. Lai noskaidrotu ieinteresētās valsts iestādes vajadzību pēc nekustamā īpašuma, ko augstskolai bez atlīdzības nodevusi valsts, augstskola satversmē noteiktās lēmējinstitūcijas pieņemto plānu un Ministru kabineta rīkojuma projektu par atsavināšanai paredzētā nekustamā īpašuma, ko augstskolai bez atlīdzības nodevusi valsts, atsavināšanu (turpmāk – Ministru kabineta rīkojuma projekts), kurš paredz nekustamā īpašuma, ko augstskolai bez atlīdzības nodevusi valsts, atsavināšanas ierosinājumu, ar ministrijas, kuras padotībā atrodas attiecīgā augstskola (turpmāk – atbildīgā ministrija), starpniecību iesniedz izskatīšanai Valsts sekretāru sanāksmē. Ja nekustamais īpašums, ko augstskolai bez atlīdzības nodevusi valsts, ir nepieciešams ieinteresētās valsts iestādes funkciju nodrošināšanai, ieinteresētā valsts iestāde par to paziņo atbildīgajai ministrijai, kura savukārt informē par to augstskolu. Augstskola viena mēneša laikā pieņem lēmumu par turpmāko rīcību ar atsavināšanai paredzēto nekustamo īpašumu, ko augstskolai bez atlīdzības nodevusi valsts, un atbilstoši precizē plānu. Ja uz augstskolas plānā atsavināšanai paredzēto nekustamo īpašumu, ko augstskolai bez atlīdzības nodevusi valsts, ir pieteikusies ieinteresētā valsts iestāde un augstskola neaktualizē plānu, lēmumu par turpmāko rīcību ar nekustamo īpašumu pieņem Ministru kabinets, ņemot vērā augstskolas plānu un tajā ietverto atsavināmo nekustamo īpašumu un paredzētā ieguldījuma kopuma īstenošanas lietderību. Ja Ministru kabinets neatbalsta plānā paredzētā nekustamā īpašuma, ko augstskolai nodevusi valsts, atsavināšanu, augstskola aktualizē plānu. Ja Ministru kabinets atbalsta augstskolas plānā paredzēto nekustamā īpašuma, ko tai bez atlīdzības nodevusi valsts, atsavināšanu, atsavināšana notiek Publiskas personas mantas atsavināšanas likumā noteiktajā kārtībā.Atbilstoši Atsavināšanas likuma 42.panta 2.4 daļai konkrētajā gadījumā atsavināšanas rezultātā iegūtos līdzekļus pēc faktisko atsavināšanas izdevumu segšanas ieskaita valsts budžetā un ar Ministru kabineta rīkojumu nosaka, kādā apjomā, kādam mērķim un kura nekustamā īpašuma un ar to saistītās infrastruktūras attīstībai atsavināšanas rezultātā iegūtie līdzekļi ir piešķirami atbildīgajai ministrijai pārskaitīšanai attiecīgajai augstskolai, gadskārtējā valsts budžeta likumā noteiktajā kārtībā, palielinot apropriāciju resursiem no dotācijas no vispārējiem ieņēmumiem un izdevumiem.Ņemot vērā Izglītības un zinātnes ministrijas, augstskolu un augstākās izglītības nozaru asociācijas priekšlikumus, projekts (2.punkts) paredz izņēmumu arī attiecībā uz atsavināšanas izdevumu apmēru gadījumos, kad tiek atsavināts valsts augstskolas, kas ir atvasināta publiska persona, nekustamais īpašums, ko tai bez atlīdzības nodevusi valsts. Šādiem gadījumiem atsavināšanas izdevumu apmēru paredzēts noteikt iepriekš minētajā Izglītības un zinātnes ministrijas izsludinātajā Ministru kabineta noteikumu projektā.**2.** Lai mazinātu administratīvo slogu un nodrošinātu elastīgāku procesu, kādā tiek noskaidrotas vajadzības pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, projektā ietverti grozījumi MKN 109 20., 21. un 23.punktā, nosakot, ka ministrija, tās padotībā esošā iestāde vai kapitālsabiedrība, kuras valdījumā vai turējumā ir attiecīgā nevajadzīgā valsts kustamā manta, pati patstāvīgi noskaidro attiecīgās ministrijas un tās padotībā esošo iestāžu, kā arī citu valsts iestāžu un atvasinātu publisku personu, to iestāžu, sabiedriskā labuma organizāciju un sociālo uzņēmumu vajadzības pēc tās valdījumā vai turējumā esošās nevajadzīgās valsts kustamās mantas (tai skaitā valsts dzīvās kustamās mantas) un bez maksas publicē sabiedrības mājaslapā internetā informāciju par nevajadzīgo valsts kustamo mantu, norādot tās apjomu, bilances vērtību, tehnisko stāvokli un tehnisko aprakstu atkarībā no mantas veida. Attiecīgi visas valsts iestādes (t.sk. arī attiecīgā ministrija un tās padotībā esošās iestādes) divu nedēļu laikā (attiecībā uz valsts dzīvo kustamo mantu piecu darbdienu laikā) pēc informācijas publicēšanas valsts akciju sabiedrības “Valsts nekustamie īpašumi” mājaslapā varēs pieteikties uz tai nepieciešamo valsts kustamo mantu. Ņemot vērā, ka praksē var būt gadījumi, kad, nodrošinot regulāru komunikāciju starp ministriju un tās padotības iestādēm, pirms informācijas publicēšanas jau var būt zināma nepieciešamība resora ietvaros pēc kādai iestādei nevajadzīgās valsts kustamās mantas, MKN 109 20.punkts papildināts, nosakot, ka tādā gadījumā informāciju var nepublicēt (jo tādā gadījumā pirms publicēšanas jau būtu zināms, kurai attiecīgās ministrijas padotības iestādei attiecīgā kustamā manta tiks nodota). Vispārējā kārtībā, kad ministrijai vai tās padotības iestādei vai kapitālsabiedrībai nav informācijas par to, ka tai nevajadzīgā valsts kustamā manta būtu nepieciešama attiecīgajai ministrijai vai kādai citai tās padotības iestādei, informācija ir publicējama valsts akciju sabiedrības “Valsts nekustamie īpašumi” mājaslapā.Atbilstoši paredzēts precizēt arī MKN 109 23.punktu, tajā nosakot nevajadzīgās valsts kustamās mantas nodošanas prioritāro secību vienuviet, lai nodrošinātu, ka tai ministrijai, kuras padotībā esošā iestāde publicējusi informāciju, un citām attiecīgās ministrijas padotībā esošajām iestādēm būtu priekšroka uz šādu valsts kustamo mantu. Tādējādi, piemēram, gadījumā, kad kādas ministrijas padotības iestādei būs tai vairs nevajadzīga kustamā manta, tā publicēs informāciju valsts akciju sabiedrības “Valsts nekustamie īpašumi” mājaslapā – ja pieteiksies tā ministrija, kuras padotībā ir konkrētā iestāde, tad kustamā manta tiks nodota šai ministrijai.Vienlaikus minētajā punktā skaidrības nodrošināšanai veikti redakcionāli precizējumi MKN 109, lai nepārprotami būtu saprotams, kuros gadījumos, nododot valsts kustamo mantu, tiek veikta atsavināšana un ir nepieciešams saņemt ministra (atbilstoši Atsavināšanas likuma 6.panta pirmajai daļai atļauju atsavināt valsts kustamo mantu dod attiecīgais ministrs) vai ministrijas (atbilstoši Atsavināšanas likuma 6.panta pirmajai daļai MKN 109 noteiktajā kārtībā un gadījumos, ņemot vērā mantas vērtību un veidu dod attiecīgā ministrija) atļauju valsts kustamās mantas atsavināšanai.**3.** Saskaņā ar Atsavināšanas likuma 42.panta trešo daļu publiskas personas kustamo mantu, kas nav nepieciešama to funkciju izpildes nodrošināšanai, var nodot bez atlīdzības sabiedriskā labuma organizāciju īpašumā. Saistībā ar 2017.gada 12.oktobrī pieņemto Sociālā uzņēmuma likumu, kas stāsies spēkā 2018.gada 1.aprīlī, stāsies spēkā grozījumi Atsavināšanas likumā, kas paredz līdz ar sociālā uzņēmuma regulējuma spēkā stāšanos minēto regulējumu attiecināt uz sociālo uzņēmumu.Projekts (3.-10.punkts) precizē MKN 109 noteikto kārtību, kādā valsts kustamā manta tiek nodota bez atlīdzības citu valsts iestāžu, atvasinātu publisku personu un sabiedriskā labuma organizāciju īpašumā, un nosaka, ka valsts kustamās mantas nodošanu bez atlīdzības sociālajam uzņēmumam veic identiski kārtībai, kādā šobrīd valsts kustamā manta tiek nodota bez atlīdzības sabiedriskā labuma organizācijām.Valsts kustamās mantas nodošana īpašumā bez atlīdzības (sniedzot kustamās mantas vērtības atlaidi) sociālajam uzņēmumam var kvalificēties kā komercdarbības atbalsts, līdz ar to projekta 10.punktā ietverts regulējums attiecībā uz komercdarbības atbalsta nosacījumiem.Papildus projekts (12.punkts) paredz, ka minētā kārtība stājas spēkā vienlaicīgi ar Sociālā uzņēmuma likumu.**4.** MKN 109 30.punkts paredz pienākumu piedāvājumu publiskas personas kustamas mantas maiņai pret līdzvērtīgu citas publiskas personas kustamo mantu izvēlēties Publisko iepirkumu likumā paredzētajā kārtībā, ja maiņas līgumā paredzamā līgumcena ir vienāda vai lielāka par Publisko iepirkumu likumā paredzamo līgumcenu robežvērtību. Ņemot vērā ka minētais pienākums ir attiecināms uz gadījumiem, kad publiskas personas kustamās mantas maiņa tiek veikta pret līdzvērtīgu citas personas kustamo mantu, projekts (10.punkts) paredz tehnisku precizējumu minētajā normā, aizstājot vārdus “citas publiskas personas” ar vārdiem “citas personas”. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas, t.sk. valsts augstskolas, kas ir atvasinātas publiskas personas.Sabiedrības ar ierobežotu atbildību, kas ieguvušas sociālā uzņēmuma statusu atbilstoši Sociālā uzņēmuma likumā noteiktajai kārtībai. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību netiek prognozēta, administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.2. valsts speciālais budžets | 0 | 0 | 0 |  0 |  0 |
| 1.3. pašvaldību budžets | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 2. Budžeta izdevumi: | 0 | 0 |  0 |  0 |  0 |
| 2.1. valsts pamatbudžets | 0 | 0 |  0 |  0 |  0 |
| 2.2. valsts speciālais budžets | 0 | 0 |  0 |  0 |  0 |
| 2.3. pašvaldību budžets | 0 | 0 |  0 |  0 |  0 |
| 3. Finansiālā ietekme: | 0 | 0 |  0 |  0 |  0 |
| 3.1. valsts pamatbudžets | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 3.2. speciālais budžets | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 3.3. pašvaldību budžets | 0 | 0 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  0 |  0 |  0 |
| 0 |  0 |  0 |  0 |
| 0 |  0 |  0 |  0 |
| 5. Precizēta finansiālā ietekme: | X | 0 |  0 |  0 |  0 |
| 5.1. valsts pamatbudžets | 0 |  0 |  0 |  0 |
| 5.2. speciālais budžets | 0 |  0 |  0 |  0 |
| 5.3. pašvaldību budžets | 0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošana neradīs papildu izdevumus valsts un pašvaldību budžetiem, savukārt ieņēmumi nav precīzi aprēķināmi, jo nav nosakāms publiskas personas mantas atsavināšanas gadījumu skaits. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts Ministru kabinetā izskatāms vienlaikus ar Ministru kabineta noteikumu projektu “Valsts augstskolu nekustamā īpašuma attīstības plāna sagatavošanas noteikumi” (izsludināts 2016.gada 15.septembra Valsts sekretāru sanāksmē, VSS-873). |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013),Komisijas 2014.gada 27.jūnija Regula (EK) Nr.717/2014 par Līguma par Eiropas Savienības darbību 107.un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013. gada 28. decembris, Nr. L 354/1) (turpmāk – Komisijas regula Nr.717/2014),Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013). |
| 2. | Citas starptautiskās saistības  | Projekts šo jomu neskar. |
| 3. | Cita informācija  | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013, Komisijas regula Nr.717/2014, Komisijas regula Nr.1408/2013. |
| A | B  | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 3.panta 2.punkts; 5.panta 1. un 2.punkts | 23.4 6.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 1.panta 1.punkta “a”, “b” un “c” apakšpunkts; 1.panta 2. punkts | 23.4 7.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts | 23.4 8.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.717/2007 2.panta 2.punkts; 3.panta 2.punkts. | 23.4 2.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | 23.4 2.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1407/20131.panta 2.punkts | 23.4 3.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.717/20141.panta 2., 3.punkts | 23.4 3.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | 23.4 2.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1408/20131.panta 2., 3.punkts | 23.4 3.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts; 5.panta 1., 2. un 3.punkts. | 23.4 6.apakšpunkts | Tiek ieviests pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1., 2. un 3.punkts. | 23.4 6.apakšpunkts | Tiek ieviests pilnībā. | Netiek paredzētas stingrākas prasības. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas tīmekļa vietnes sadaļā “Sabiedrības līdzdalība” ir ievietota uzziņa par projektu.Projekts pēc tā izsludināšanas Valsts sekretāru sanāksmē būs publiski pieejams Ministru kabineta tīmekļa vietnes sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Publiskas personas, valsts akciju sabiedrība “Valsts nekustamie īpašumi”, sabiedrības ar ierobežotu atbildību, kas ieguvušas sociālā uzņēmuma statusu atbilstoši Sociālās uzņēmējdarbības likumā noteiktajai kārtībai. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru, kā arī cilvēkresursu nodrošinājumu. |
| 3. | Cita informācija | Nav. |

Finanšu ministre Dana Reizniece-Ozola

Finanšu ministrijas valsts sekretāre Baiba Bāne

Ālmane 97095597

Sabine.Almane@fm.gov.lv

Bērziņa 67083947

Inga.Berzina@fm.gov.lv